wannaphong/clean_thaiwikipedia huggingface dataset:
# ไอดอลมาสเตอร์ แพลตตินัมสตาร์
ดิไอดอลมาสเตอร์ แพลตตินัมสตาร์  เป็นวิดีโอเกมแนวจำลองในชุดวิดีโอเกม ดิไอดอลมาสเตอร์ พัฒนาและจัดจำหน่ายโดยบันไดนัมโกะเอนเตอร์เทนเมนต์ ตัวเกมวางจำหน่ายในวันที่ 28 กรกฎาคม ค.ศ. 2016 สำหรับเครื่องเพลย์สเตชัน 4 ตัวเกมเวอร์ชันภาษาจีนดั้งเดิมและภาษาเกาหลีวางจำหน่ายวันที่ 28 กันยายน ค.ศ. 2016

 รูปแบบการเล่น 
ผู้เล่นจะรับบทเป็นโปรดิวเซอร์ใน 765 โปรดิวชั่น ไม่เหมือนกับงานก่อนหน้านี้ในซีรีส์ ดิไอดอลมาสเตอร์ เนื้อเรื่องถูกสร้างขึ้นใหม่ และไม่มีส่วนเกี่ยวข้องกับงานอื่น อย่างไรก็ตามบุคลิกและรูปลักษณ์ของไอดอลยังคงไม่เปลี่ยนแปลง

ในเกมนี้ 765 โปรดิวชั่น เป็นเอเจนซี่พรสวรรค์ขนาดเล็ก ผู้จัดการตัดสินใจจัดค่ายฝึกซ้อมสำหรับไอดอล ผู้เล่นเป็นโปรดิวเซอร์และเขาจำเป็นต้องสื่อสารกับไอดอลและนำการฝึกซ้อมของพวกเขาไปสู่ขั้นตอนสุดท้าย

 การพัฒนา 
ในงานแถลงข่าวของโซนี่คอมพิวเตอร์เอ็นเตอร์เทนเมนต์เจเปนเอเชีย ใน ค.ศ. 2013 บันไดนัมโกะเอนเตอร์เทนเมนต์ประกาศว่าจะเปิดตัวเกม ดิไอดอลมาสเตอร์ บนเครื่องเพลย์สเตชัน 4 หลังจากนั้นวิดีโอโปรโมตเกมถูกแสดงที่คอนเสิร์ต The Idolmaster Master of Idol World !! ในเดือนกรกฎาคม ค.ศ. 2015 ในเดือนมกราคม 2559 นิตยสาร แฟมิซือ ได้เปิดเผยชื่อของเกม และประกาศว่าตัวเกมได้รับการพัฒนาไปกว่า 60%

 ผลตอบรับ 
นิตยสารวิดีโอเกมญี่ปุ่น แฟมิซือ ให้คะแนนรีวิวเกม ดิไอดอลมาสเตอร์ แพลตตินัมสตาร์ ที่ 34/40 คะแนน
# อิกาเมชิ
อิกาเมชิ  เป็นอาหารญี่ปุ่นที่ประกอบด้วยหมึกยัดไส้ข้าวในลักษณะคล้ายกับไส้กรอกหรือหมึกยัดไส้ อิกาเมชิเป็นอาหารท้องถิ่นในแถบคาบสมุทรโอชิมะทางตะวันตกเฉียงใต้ของเกาะฮกไกโด

 วิธีปรุง 
อิกาเมชิเตรียมโดยการเอาหนวดและเครื่องในของหมึกออกจนเหลือแต่ตัว จากนั้นจึงนำข้าวที่ซาวแล้วใส่เข้าไปและนำไปต้มในน้ำซุปดาชิ ข้าวที่ใช้จะใช้ข้าวเจ้าและข้าวเหนียวผสมกัน西尾芳博「イカめし」,『日本の郷土料理』1巻（北海道・東北I）,ぎょうせい,1986年,76頁. นอกจากนี้ส่วนไส้ยังผสมส่วนประกอบอื่น ๆ ลงไปได้อีกเช่นหนวดหมึกสับ หน่อไม้ แคร์รอต และอาบุราอาเงะ เป็นต้น益田喜頓「鰊・鰯・烏賊・・・生地の味が一番」、『日本の郷土料理』1巻（北海道・東北I）、ぎょうせい、1986年、23頁。.

 ประวัติ 
พ.ศ. 2484 ในช่วงสงครามโลกครั้งที่สอง อาหารขาดแคลนโดยเฉพาะข้าว ร้านอาเบโชเต็งซึ่งจำหน่ายเอกิเบ็งที่สถานีรถไฟโมริ จังหวัดฮกไกโดได้ตัดสินใจใช้หมึกที่มีเป็นจำนวนมากมาประกอบอาหาร北海道雑学百科ぷっちがいど หลังสิ้นสุดสงคราม พ.ศ. 2509 ห้างสรรพสินค้าเคโอในกรุงโตเกียวได้จัดงานเทศกาลเอกิเบ็งประจำปีเป็นครั้งแรกซึ่งเปิดโอกาสให้ผู้ค้าเอกิเบ็งและอาหารท้องถิ่นได้มาออกร้าน ร้านอาเบโชเต็งได้นำอิกาเมชิมาจำหน่าย ในปีถัดมาอิกาเมชิได้รับความนิยมอย่างมาก ยอดขายของอิกาเมชิขึ้นสู่อันดับหนึ่งและได้มาจำหน่ายในงานดังกล่าวอีกหลายครั้งด้วยกัน ทำให้ชื่อเสียงของอิกาเมชิโด่งดังมากขึ้นและเริ่มเป็นที่รู้จักในฐานะอาหารขึ้นชื่อของเมืองโมริ กิ่งจังหวัดโอชิมะ และของจังหวัดฮกไกโดในที่สุด
# เอกิเบ็ง
เอกิเบ็ง  หรือข้าวกล่องรถไฟ เป็นอาหารกล่อง (เบ็นโต) ที่มีจำหน่ายบนขบวนรถไฟและสถานีรถไฟในประเทศญี่ปุ่น และมักจะมีตะเกียบหรือช้อนแบบใช้แล้วทิ้งแถมมาให้ กล่องเอกิเบ็งอาจทำด้วยพลาสติก ไม้ หรือเซรามิก หลายสถานีในประเทศญี่ปุ่นจำหน่ายเอกิเบ็งที่ทำจากอาหารประจำท้องถิ่น 

เอกิเบ็งเริ่มวางจำหน่ายตามสถานีรถไฟช่วงปลายคริสต์ศตวรรษที่ 19 และได้รับความนิยมมากขึ้นเมื่อผู้โดยสารที่เดินทางเป็นระยะทางไกลจำเป็นต้องรับประทานอาหาร ยอดขายเอกิเบ็งถึงจุดสูงสุดในช่วงทศวรรษ 1980 ก่อนเสื่อมความนิยมเนื่องจากการเดินทางทางอากาศได้รับความนิยมมากกว่า และรถไฟใช้ความเร็วสูงมากขึ้นทำให้ระยะเวลาเดินทางสั้นลง อย่างไรก็ตาม เอกิเบ็งบางชนิดยังคงหาซื้อได้ตามแผงจำหน่ายในสถานีรถไฟ ที่ชานชาลา หรือบนขบวนรถ บางชนิดใช้บรรจุภัณฑ์ที่ออกแบบลวดลายเป็นพิเศษเพื่อเป็นของที่ระลึกหรือของสะสม

 ประวัติ 
thumb|พ่อค้านำเอกิเบ็งมาขายข้างขบวนรถ ถ่ายใน พ.ศ. 2445

คำว่าเอกิเบ็งเป็นคำประสมระหว่าง เอกิ  ซึ่งแปลว่าสถานีรถไฟ และ เบ็ง  ซึ่งย่อมาจากเบ็นโตหรืออาหารกล่อง ในสมัยก่อนที่จะมีรถไฟในประเทศญี่ปุ่น ผู้เดินทางมักจะห่ออาหารไปเองหรือซื้อเบ็นโตที่มีจำหน่ายตามร้านน้ำชา นอกจากนี้ โรงละครคาบูกิยังจำหน่ายอาหารกล่องที่เรียกว่า มากูโนอูจิเบ็นโต ระหว่างนักแสดงกำลังพักระหว่างเปลี่ยนฉาก เมื่อกิจการรถไฟเริ่มต้นในประเทศญี่ปุ่น เอกิเบ็งจึงเกิดขึ้นตาม เชื่อกันว่าเอกิเบ็งมีจำหน่ายครั้งแรกที่สถานีรถไฟอุตสึโนมิยะใน พ.ศ. 2428 เมื่อเปิดเดินรถเชื่อมต่อกับสถานีอูเอโนะในกรุงโตเกียว เอกิเบ็งยุคแรกมีเพียงโอนิงิริห่อในใบไผ่อ่อนเท่านั้น แนวคิดการจำหน่ายอาหารที่สถานีรถไฟเริ่มแพร่หลายไปทั่วประเทศญี่ปุ่น และใน พ.ศ. 2431 เอกิเบ็งแบบมาตรฐานซึ่งประกอบด้วยข้าวและกับข้าวสองสามอย่างเริ่มวางจำหน่ายที่สถานีรถไฟฮิเมจิ ต้นคริสต์ศตวรรษที่ 20 หลายสถานีเริ่มจำหน่ายเอกิเบ็งที่ปรุงจากอาหารในท้องถิ่น และเอกิเบ็งกลายมาเป็นเบ็นโตแบบเฉพาะที่แตกต่างจากเบ็นโตทั่วไป เอกิเบ็งบางชนิดสามารถหาซื้อได้แค่ที่บางสถานีในท้องถิ่นนั้น ๆ เท่านั้น ตัวอย่างที่รู้จักกันดีได้แก่ อิกาเมชิ หรือหมึกยัดไส้ข้าวที่มีวางจำหน่ายที่สถานีรถไฟโมริ จังหวัดฮกไกโด ซึ่งต่อมาได้เปลี่ยนฐานะจากเอกิเบ็งเป็นอาหารขึ้นชื่อของภูมิภาค

thumb|กล่องเอกิเบ็งที่ทำรูปร่างเลียนแบบรถไฟชิงกันเซ็ง
หลังสงครามโลกครั้งที่สอง การเดินทางทางรถไฟได้รับความนิยมเพิ่มมากขึ้นในประเทศญี่ปุ่น และความนิยมเอกิเบ็งยังเพิ่มสูงขึ้นอีกในช่วงทศวรรษ 1970 เนื่องจากอิทธิพลของละครซึ่งสร้างจากมังงะเกี่ยวกับตัวละครที่เดินทางตระเวนชิมเอกิเบ็งทั่วประเทศญี่ปุ่น ที่จุดสูงสุดในช่วงกลางทศวรรษ 1980 ประมาณการว่าการบริโภคเอกิเบ็งในแต่ละวันอยู่ที่ 12 ล้านกล่อง อย่างไรก็ตาม เมื่อการเดินทางทางอากาศได้รับความนิยม และขบวนรถไฟที่เร็วกว่าเดิมเริ่มแพร่หลาย รถไฟด่วนหลายขบวนเช่นชิงกันเซ็งยังลดจำนวนสถานีรายทางที่จอด เอกิเบ็งก็เริ่มเสื่อมความนิยมลงเนื่องจากระยะเวลาเดินทางสั้นลง และโอกาสจำหน่ายยากขึ้น บางสถานีไม่มีเอกิเบ็งจำหน่ายแล้ว จำนวนผู้ผลิตเอกิเบ็งลดลงกว่าร้อยละ 50 จาก พ.ศ. 2530 ถึง พ.ศ. 2551 บางพื้นที่เอกิเบ็งกลายเป็นของฝากประจำท้องถิ่นที่มีภาชนะบรรจุเป็นลักษณะเฉพาะ

นอกเหนือจากสถานีรถไฟแล้ว เอกิเบ็งยังมีจำหน่ายตามห้างสรรพสินค้าและท่าอากาศยาน ห้างสรรพสินค้าหลายแห่งจัดเทศกาลเอกิเบ็งประจำปี ซึ่งมีขึ้นครั้งแรกใน พ.ศ. 2509 งานเทศกาลที่ใหญ่ที่สุดจัดขึ้นที่ห้างสรรพสินค้าเคโอที่สถานีรถไฟชินจูกุในกรุงโตเกียว และห้างสรรพสินค้าฮันชิงที่นครโอซากะ

 คลังภาพ
# เกิ๋มฝา
เกิ๋มฝา  เป็นนครภายใต้จังหวัดในจังหวัดกว๋างนิญ ทางภาคตะวันออกเฉียงเหนือของประเทศเวียดนาม เกิ๋มฝามีประชากร 195,800 คน (กุมภาพันธ์ พ.ศ. 2555) และมีพื้นที่ 486 ตารางกิโลเมตร เกิ๋มฝายกฐานะขึ้นจากอำเภอเกิ๋มฝาขึ้นเป็นเมืองในเดือนกุมภาพันธ์ พ.ศ. 2555Về việc thành lập thành phố Cẩm Phả thuộc tỉnh Quảng Ninh , Government Web Portal เกิ๋มฝาเป็นเมืองท่าส่งออกถ่านหินที่สำคัญของเวียดนาม และเคยมีเหมืองถ่านหินที่ใหญ่ที่สุดในเอเชียตะวันออกเฉียงใต้ที่ดำเนินการมากว่าหนึ่งศตวรรษT. H. Yellowdawn (2008). Fermented Foods: Naturally Enzymatic Therapy.  p. 274: "Cẩm Phả is a town in Vietnam, where was the place of coal mine, the biggest coal industry in south of Asia has been exploited in almost a century, close to seashore of Ha Long Bay, where is the eighth wonderful scenery of thousand ..." และปรากฏบนตราไปรษณียากรที่ระลึกของเวียดนามในเดือนมีนาคม พ.ศ. 2502Cẩm Phả coal mine  เศรษฐกิจของเกิ๋มฝายังคงพึ่งพาการทำเหมืองแร่และเหมืองหิน รวมทั้งเกษตรกรรม การท่องเที่ยว และการประมง

 เขตการปกครอง 
เกิ๋มฝาแบ่งการปกครองออกเป็น 12 แขวงหรือเฝื่อง  และ 4 ตำบลหรือสา  ได้แก่
 แขวง (เฝื่อง) 

 ตำบล (สา)
# เท็ตสึ นากามูระ
เท็ตสึ นากามูระ  หรือฉายาในภาษาปาทานว่า Kaka Murad  หรือลุงมูรัดในภาษาปาทานและภาษาฟาร์ซี เป็นแพทย์ชาวญี่ปุ่นและพลเมืองกิตติมศักดิ์ของประเทศอัฟกานิสถาน นากามูระเป็นหัวหน้าหน่วย Peace Japan Medical Services (PMS) ในอัฟกานิสถาน เขาได้รับรางวัลแมกไซไซใน พ.ศ. 2546

เพื่อนร่วมงานชาวญี่ปุ่นของเขาได้แก่คาซูยะ อิโต ซึ่งดูแลการก่อสร้างคลองชลประทานในจังหวัดนานการ์ฮาร์ถูกกลุ่มฏอลิบานลักพาตัวและสังหารใน พ.ศ. 2551 อย่างไรก็ตาม นากามูระยังคงทำงานต่อไป รวมทั้งสานต่องานชลประทานด้วยตนเอง นากามูระเป็นที่ยอมรับจากการเปลี่ยนแปลงพื้นที่ทะเลทรายในจังหวัดนานการ์ฮาร์ให้อุดมสมบูรณ์และสามารถเพาะปลูกข้าวสาลีได้ นอกจากนี้เขายังสร้างโรงพยาบาลและมัสยิดขึ้นอีกอย่างละสองแห่ง เดือนตุลาคม พ.ศ. 2562 ประธานาธิบดีอัชราฟ ฆานีได้มอบสถานะพลเมืองกิตติมศักดิ์ให้กับนากามูระเพื่อตอบแทนงานด้านมนุษยธรรมของเขา

วันที่ 4 ธันวาคม พ.ศ. 2562 ขณะที่นากามูระกำลังเดินทางผ่านเมืองจะลาลาบาดในประเทศอัฟกานิสถาน เขาถูกลอบสังหารด้วยอาวุธปืนพร้อมกับบอดีการ์ด คนขับรถ และผู้โดยสารในรถ นากามูระเสียชีวิตที่ท่าอากาศยานจะลาลาบาดขณะที่กำลังถูกนำตัวส่งโรงพยาบาลในฐานทัพอากาศบากรามใกล้กับกรุงคาบูล กลุ่มฏอลิบานได้ปฏิเสธความรับผิดชอบ
# ดันแคน เฟอร์กูสัน
ดันแคน คอวัน เฟอร์กูสัน (เกิดวันที่ 27 ธันวาคม ค.ศ. 1971) เป็นอดีตนักฟุตบอลและผู้จัดการทีมชาวสกอตแลนด์ เขาเริ่มต้นเล่นฟุตบอลให้กับ ดันดียูไนเต็ด ในปี 1990 ต่อมาใน ค.ศ. 1993 เขาได้ย้ายไปเรนเจอส์ ก่อนที่จะย้ายไปเล่นให้กับเอฟเวอร์ตันเป็นระยะเวลาอันยาวนาน โดยมีช่วงคั่นที่เขาย้ายไปเล่นให้กับนิวคาสเซิลยูไนเต็ดระหว่างปี 1998–2000 และใน ค.ศ. 2006 เฟอร์กูสันได้ประกาศเลิกเล่นฟุตบอล และเคยทำหน้าที่เป็นผู้จัดการทีมรักษาการของเอฟเวอร์ตันในพรีเมียร์ลีกถึงสองครั้งใน ค.ศ. 2019 และ 2022

 เกียรติประวัติ 
ดันดียูไนเต็ด
 สกอตติชคัพ: รองชนะเลิศ 1990–91

เรนเจอส์
 สกอตติชพรีเมียร์ดิวิชัน: 1993–94
 สกอตติชคัพ: รองชนะเลิศ 1993–94Football / Scottish Cup: Golac's day of glory, The Independent, 22 May 1994

เอฟเวอร์ตัน
 เอฟเอคัพ: 1994–95

นิวคาสเซิลยูไนเต็ด
 เอฟเอคัพ: รองชนะเลิศ 1998–99Double joy for Man United, BBC News, 22 May 1999

รางวัลส่วนตัว
 ผู้เล่นยอดเยี่ยมประจำเดือนของพรีเมียร์ลีก: กุมภาพันธ์ 1995
# เอเรียนา มิยาโมโตะ
เอเรียนา มามิโกะ มิยาโมโตะ (เกิด 12 พฤษภาคม ค.ศ. 1994) เป็นนางแบบชาวญี่ปุ่น เป็นผู้เข้าประกวดมิสยูนิเวิร์สเจแพน 2015 และเป็นตัวแทนของประเทศญี่ปุ่นในการประกวดมิสยูนิเวิร์ส 2015 ถือเป็นสุภาพสตรีลูกครึ่งหรือที่เรียกในสังคมญี่ปุ่นว่าฮาฟุ  คนแรกของประเทศที่ได้รับตำแหน่งผู้ชนะเลิศการประกวดนางงาม ท่ามกลางความไม่เห็นด้วยในสื่อสังคมออนไลน์ของญี่ปุ่นที่บางส่วนที่มองว่าเธอผิดแผกไปจากชาวญี่ปุ่นทั่วไป

 ประวัติ 
มิยาโมโตะมีมารดาเป็นชาวญี่ปุ่น ส่วนบิดาชื่อไบรอันต์ สแตนฟิลด์ (Bryant Stanfield) เป็นชาวอเมริกันเชื้อสายแอฟริกันที่ประจำการ ณ ฐานทัพเรือสหรัฐในซาเซโบะ บิดามารดาหย่าร้างกันขณะเธออายุเพียงขวบเดียวWofford, Taylor. (2015). A half-black Japanese beauty queen is raising eyebrows - but will she change minds? Newsweek. Retrieved June 25, 2017, from link. เธอจบการศึกษาระดับประถมศึกษาในประเทศญี่ปุ่น ครั้นอายุได้ 13 ปี จึงย้ายไปอยู่กับบิดาที่สหรัฐในเมืองแจ็กสันวิลล์ รัฐอาร์คันซอ เธอศึกษาต่อที่โรงเรียนมัธยมศึกษาตอนปลายแจ็กสันวิลล์เพียงสองปีก็ย้ายกลับประเทศญี่ปุ่น และไม่เรียนต่อให้จบมัธยมปลาย ก่อนเริ่มทำงานแปลก ๆ อันรวมไปถึงบาร์เทนเดอร์

ค.ศ. 2015 เธอชนะเลิศการประกวดนางงามนางาซากิ และเป็นตัวแทนของจังหวัดในการประกวดมิสยูนิเวิร์สเจแพน 2015

 การเลือกปฏิบัติทางเชื้อชาติ 
ในวัยเด็กเธอร่ำเรียนในโรงเรียนประจำเมืองซาเซโบะ จังหวัดนางาซากิ ณ ที่นั่นเธอเป็นเด็กคนเดียวที่เป็นลูกครึ่งผิวสี เธอโดนเพื่อน ๆ เรียกว่า "อีดำ" และโดนคนปาขยะใส่Fitzpatrick, Michael & MacFarlan, Tim. (2015). 'I've been called n****r and had trash thrown at me': First mixed race Miss Japan hits out at the 'spasmodic vomit of racial abuse' she's suffered because father is African-American. Daily Mail. Retrieved June 25, 2017, from link. มิยาโมโตะกล่าวว่า "เวลาที่ครูให้นักเรียนจับมือกัน เพื่อน ๆ ก็เกรงว่าสีผิวของฉันไปเปรอะตัวเขา เพื่อนก็เลยพูดกับฉันว่า 'อย่ามาแตะตัวฉัน'"Beauty queen brings light to Japan's racial issues. (2015). CBS This Morning. Retrieved June 25, 2017, from link. นอกจากนี้เพื่อนร่วมชั้นเรียนก็กล่าวด้วยวาจาเดียวกันว่า "อย่ามาว่ายน้ำสระเดียวกันกับฉันนะ เดี๋ยวสีผิวเธอจะมาเปื้อนตัวฉัน"Nagata, Masatoshi. (2015). Not Japanese Enough? Miss Universe Japan looks to fight prejudice. Nichi Bei. Retrieved June 25, 2017, from link. ในช่วงที่เธออยู่ในญี่ปุ่น เธอถูกตั้งแง่รังเกียจเรื่องสีผิวและผมหยิกหย็องWesby, Maya. (2015). Japan's problem with race. Newsweek. Retrieved July 25, 2017, from link. ทั้งผู้ปกครองและเพื่อนร่วมชั้นต่างเรียกว่า "อีดำ" หรือ "คูรมโบะ"  เวลากล่าวถึงเธอ

มิยาโมโตะตัดสินใจที่จะใช้ชื่อเสียงที่มีของเธอในการต่อต้านอคติด้านเชื้อชาติ เธอเคยกล่าวไว้เมื่อ ค.ศ. 2015 ว่า "ฉันอยากจะเริ่มการปฏิวัติ ฉันไม่สามารถเปลี่ยนแปลงสิ่งต่าง ๆ ในชั่วข้ามคืนได้ แต่อีก 100 ถึง 200 ปี จะมีคนญี่ปุ่นแท้ ๆ หลงเหลืออยู่น้อยแล้ว ดังนั้นพวกเราควรเริ่มเปลี่ยนแปลงวิธีคิด"Morgan, Maybelle. (2015). Not Japanese enough? I BOW when I answer the phone! Miss Universe Japan who faced abuse for being mixed-race hits back at critics. Daily Mail. Retrieved July 25, 2017, from link.
# กีฬาวอลเลย์บอลชายในซีเกมส์ 2019
การแข่งขันกีฬาวอลเลย์บอลในซีเกมส์ 2019 มีกำหนดจัดขึ้นที่ฟิลสปอร์ตส์อะรีนา, ปาซิก, ประเทศฟิลิปปินส์ ระหว่างวันที่ 2 ถึง 10 ธันวาคม ค.ศ. 2019

 การจับสลาก 
การจับสลากได้จัดขึ้นเมื่อวันที่ 15 ตุลาคม ค.ศ. 2019 ที่โรงแรมโซฟิเทลใน ปาไซ, ประเทศฟิลิปปินส์ มาเลเซียได้เข้าร่วมการแข่งขัน แต่ได้ถอนตัวออกจากการแข่งขันก่อนที่จะเริ่มการแข่งขัน ติมอร์-เลสเตซึ่งจับสลากอยู่ในกลุ่มเอได้ถอนตัวออกจากการแข่งขันภายหลังจากการจับสลาก ฟิลิปปินส์ในฐานะเจ้าภาพสามารถเลือกกลุ่มที่ต้องการได้

กลุ่มเอกลุ่มบี  (เจ้าภาพ)   

 ประเทศที่เข้าร่วมแข่งขัน 

 
 
 
 
 
 
 

 รอบแรก 
เวลาการแข่งขันเป็นเวลามาตรฐานในท้องถิ่น (UTC+08:00) (เร็วกว่าไทย 1 ชั่วโมง)
 ผ่านเข้ารอบรองชนะเลิศ ผ่านเข้ารอบอันดับที่ 5 ผ่านเข้ารอบจัดอันดับ 5–7

กลุ่มเอ

|}

|}

กลุ่มบี

|}

|}

 รอบสุดท้าย 
เวลาการแข่งขันเป็นเวลามาตรฐานในท้องถิ่น (UTC+08:00) (เร็วกว่าไทย 1 ชั่วโมง)

 สายการแข่งขัน 

 รอบจัดอันดับ 5–7

|}

รอบรองชนะเลิศ

|}

รอบอันดับที่ 5 

|}

รอบชิงเหรียญทองแดง

|}

รอบชิงเหรียญทอง

|}
# ไฟรแฮร์
ไฟรแฮร์  สำหรับบุรุษ ไฟรอิน  สำหรับหญิงยังไม่แต่งงาน และ ไฟรเฟรา  สำหรับหญิงคู่สมรสไฟรแฮร์ เป็นบรรดาศักดิ์ขุนนางในดินแดนที่พูดภาษาเยอรมันของจักรวรรดิโรมันอันศักดิ์สิทธิ์ และตลอดจนของรัฐชาติผู้สืบทอดอย่าง ออสเตรีย, ปรัสเซีย, บาวาเรีย, ลิกเตนสไตน์, ลักเซมเบิร์ก และอื่นๆ ตามธรรมเนียมแล้วเป็นบรรดาศักดิ์ที่สูงกว่า อัศวิน  และเอดเลอร์  แต่อยู่ต่ำกว่า กราฟ  และดยุก  

ไฟรแฮร์มีความหมายว่า "ท่านชายอิสระ" หมายถึงคหบดีผู้มีกรรมสิทธิ์ในที่ดินจำนวนมากและไม่ขึ้นต่อขุนนางผู้ใด ต่างจากขุนนางในระบบศักดินาซึ่งเป็นเพียงผู้ครองครองที่ดินแทนขุนนางที่มีศักดิ์สูงกว่า บุตรชายและบุตรหญิงทุกคนของขุนนางชั้นยศไฟรแฮร์ขึ้นไปจะมีบรรดาศักดิ์แรกเกิดเป็นไฟรแฮร์หรือไฟรอิน โดยที่มิต้องรอให้บิดาถึงแก่กรรม ไฟรแฮร์อีกประเภทหนึ่งคือ ไรชส์ไฟร์แฮร์ (Reichsfreiherr) คือผู้ที่ได้รับยศไฟร์แฮร์จากจักรพรรดิโรมันอันศักดิ์สิทธิ์ และถือว่ามีเกียรติสูงกว่าไฟรแฮร์ทั้งปวง

บรรดาศักดิ์ไฟรแฮร์มักถูกเรียกเป็นภาษาอังกฤษว่าบารอน ทั้งที่รากศัพท์ของทั้งสองคำไม่มีความเกี่ยวข้องกันเลยก็ตาม ไฟรแฮร์ชาวเยอรมันมักถูกวงสังคมอื่นเรียกว่าบารอนทั้งที่ไม่ใช่บรรดาศักดิ์อย่างเป็นทางการของตน"Freiherr – Britannica Online Encyclopedia", Britannica Online Encyclopedia, 2008, webpage: EB-Freiherr ยกตัวอย่าง ร้อยเอกมันเฟรท ไฟรแฮร์แห่งริชท์โฮเฟิน ได้รับสมญาจากทหารอังกฤษว่า "บารอนแดง"
# สโมสรวอลเลย์บอลหญิงโปรเฟล็กซ์
สโมสรวอลเลย์บอลหญิงโปรเฟล็กซ์ เป็นสโมสรวอลเลย์บอลอาชีพในปทุมธานี ประเทศไทย  โดยได้รับการโอนสิทธิ์มาจากสโมสรวอลเลย์บอลหญิงแอร์ฟอร์ซ ปัจจุบันแข่งขันใน วอลเลย์บอลไทยแลนด์ลีก  

 ประวัติสโมสร 
สโมสรวอลเลย์บอลหญิงโปรเฟล็กซ์ ก่อตั้งขึ้นในปี พ.ศ. 2562 โดยทางสโมสรวอลเลย์บอลหญิงแอร์ฟอร์ซได้โอนสิทธิ์การเข้าแข่งขันให้กับทางบริษัท 

 เกียรติประวัติและผลงาน 

 การแข่งขันในประเทศ 

 วอลเลย์บอลอะคาเดมีลีก
 link=https://th.wikipedia.org/wiki/%E0%B9%84%E0%B8%9F%E0%B8%A5%E0%B9%8C:Med_3.png อันดับที่ 3 (1) 2019

 ชื่อก่อนหน้า 

 พ.ศ. 2562 – ปัจจุบัน : โปรเฟล็กซ์

 รายชื่อผู้เล่น 
ข้อมูลอัปเดต ณ กุมภาพันธ์ พ.ศ. 2563
รายชื่อผู้เล่นฤดูกาล 2019–2020หมายเลขผู้เล่นตำแหน่งส่วนสูง (ม.) วันเกิด 1 กุลธิดา หามนตรีตัวรับอิสระ1.65 2 กัญญารัตน์ ชินทวันตัวเชต1.65 3 นัฐจิรา จันทร์เพ็งเพ็ญตัวบล็อกกลาง1.75 4 ปิยะรัตน์ บุดดาวงศ์  ตัวตบหัวเสา 1.70 5 ศุภาวรรณ พรามเริกตัวบล็อกกลาง1.78 7 นภัค วชราปิติคนางกุลตัวตบตรงข้ามหัวเสา1.728 ธัญญารัตน์ ศรีชัยนาท (c)ตัวตบตรงข้ามหัวเสา1.72 9 ณัฐธิมา กุบแก้วตัวตบหัวเสา1.80  10 จิราพร รูปสม ตัวบล็อกกลาง 1.7211 สุจิวรรณ บุญช่วยตัวตบหัวเสา1.7012 กุลภรณ์ แก้วรอดไวตัวตบหัวเสา1.6713 พรพิมล คงกะพันธ์ตัวบล็อกกลาง1.7114 ณิตญา แช่มช้อยตัวตบตรงข้ามหัวเสา1.7015 นิธิวรรณ มาเลิศตัวรับอิสระ1.6617 ชลดา เกษรินทร์ตัวตบตรงข้ามหัวเสา1.7018 ภัททิรา สุขโขตัวเชต1.6719 ชญานี แดงเมฆาตัวตบหัวเสา1.69 20 อารีรักษ์ อัมภรัตน์ตัวตบหัวเสา1.98 22 ทัดดาว การวิทยีตัวตบหัวเสา1.70 23 เกวลิน สุวรรณวงศ์ตัวเชต1.68 25 จุฬาลักษณ์ นวลบริบูรณ์ ตัวตบหัวเสา 1.68
# กีฬาว่ายน้ำในโอลิมปิกฤดูร้อน 2020
การแข่งขันกีฬาว่ายน้ำในโอลิมปิกฤดูร้อน 2020 ที่โตเกียว ประเทศญี่ปุ่น จะจัดขึ้นตั้งแต่วันที่ 25 กรกฎาคมถึง 2 สิงหาคม ณ สนาม Olympic Aquatics Center ส่วนการแข่งขันว่ายน้ำมาราธอน 10 กิโลเมตร หญิง จะจัดในสระว่ายน้ำแบบเปิดในวันที่ 5 สิงหาคมและการแข่งขันประเภทชายจะจัดวันต่อมา (6 สิงหาคม) ที่ Odaiba Marine Park 

กีฬาว่ายน้ำจะมีการแข่งขันทั้งหมด 37 รายการ (18 สำหรับแต่ละเพศและ 1 รายการแบบผสม) ด้วยการเพิ่มรายการฟรีสไตล์ 800 เมตร ชาย, ฟรีสไตล์ 1,500 เมตร หญิง และผลัดผสม 4 × 100 ม. ผสม 

 รายการ 
กีฬาว่ายน้ำในปี 2020 จะมีทั้งหมด 37 รายการ (18 รายการสำหรับชายและหญิงและคละเพศอีก 1 รายการ) รวมถึงว่ายน้ำมาราธอนสระเปิด 10   กม. ทั้ง 2 รายการ  เพิ่มขึ้นเล็กน้อยจาก 34 รายการในการแข่งขันกีฬาโอลิมปิกครั้งก่อน เหตุการณ์ต่อไปนี้จะถูกโต้แย้ง (กิจกรรมสระว่ายน้ำทั้งหมดเป็นเส้นทางยาวและระยะทางอยู่ในหน่วยเมตรยกเว้นที่ระบุไว้): 

 ท่าฟรีสไตล์ : 50, 100, 200, 400, 800 และ 1,500; 
 ท่ากรรเชียง : 100 และ 200; 
 ท่ากบ : 100 และ 200 
 ท่าผีเสื้อ : 100 และ 200; 
 แบบเดี่ยวผสม : 200 และ 400 
 ผลัด : 4 × 100 ฟรี, 4 × 200 ฟรี; ผสม 4 × 100 (ผู้ชาย, ผู้หญิง, และผสม) 
 ว่ายน้ำมาราธอน : 10 กิโลเมตร

 ปฏิทินแข่งขัน 

M = Morning session, starting at 10:30 local time (01:30 UTC).
E = Evening session, starting at 19:00 local time (10:00 UTC).

+Men Date →  Jul 25 Jul 26 Jul 27 Jul 28 Jul 29 Jul 30 Jul 31 Aug 1 Aug 2 Aug 6Event   ↓  M  E  M  E  M  E  M  E  M  E M  E  M  E  M  E  M  E  M  E 50 m freestyle        H ½   F   100 m freestyle     H ½   F      200 m freestyle   H ½   F        400 m freestyle  HF         800 m freestyle     H  F      1500 m freestyle        H F   100 m backstroke   H ½   F        200 m backstroke      H ½   F     100 m breaststroke  H ½   F         200 m breaststroke     H ½   F      100 m butterfly       H ½   F    200 m butterfly    H ½   F       200 m individual medley      H ½   F     400 m individual medley  HF         4×100 m freestyle relay   HF        4×200 m freestyle relay     HF      4×100 m medley relay        H F   10 km open water          F  

+Women Date →  Jul 25 Jul 26 Jul 27 Jul 28 Jul 29 Jul 30 Jul 31 Aug 1 Aug 2 Aug 5Event   ↓  M  E  M  E  M  E  M  E  M  E M  E  M  E  M  E  M  E  M  E 50 m freestyle        H ½   F   100 m freestyle      H ½   F     200 m freestyle    H ½   F       400 m freestyle   HF        800 m freestyle       H F    1500 m freestyle    H  F       100 m backstroke   H ½   F        200 m backstroke       H ½   F    100 m breaststroke   H ½   F        200 m breaststroke      H ½   F     100 m butterfly  H ½   F         200 m butterfly     H ½   F      200 m individual medley    H ½   F       400 m individual medley  HF         4×100 m freestyle relay  HF         4×200 m freestyle relay      HF     4×100 m medley relay        H F   10 km open water          F  
+Mixed Date →  Jul 25 Jul 26 Jul 27 Jul 28 Jul 29 Jul 30 Jul 31 Aug 1 Aug 2 Aug 5Event   ↓  M  E  M  E  M  E  M  E  M  E M  E  M  E  M  E  M  E  M  E 4×100 m medley relay       H F
# แอนโทเนีย โพซิ้ว
แอนโทเนีย โพซิ้ว (เกิด 2 พฤศจิกายน พ.ศ. 2539) เป็นนางแบบและนางงามชาวไทย ผู้ครองตำแหน่งมิสซูปราเนชันแนลไทยแลนด์ 2019, มิสซูปราเนชันแนล 2019, มิสยูนิเวิร์สไทยแลนด์ 2023 และรองชนะเลิศอันดับหนึ่งนางงามจักรวาล 2023

 ประวัติ 
แอนโทเนีย เกิดเมื่อวันที่ 2 พฤศจิกายน พ.ศ. 2539 มารดาเป็นชาวอำเภอพระทองคำ จังหวัดนครราชสีมา และบิดาเป็นชาวเดนมาร์ก สมัยเด็กจนถึงวัยรุ่นแอนโทเนียเดินทางย้ายถิ่นฐานมากถึง7ประเทศ เพราะพ่อแม่ของเธอทำอาชีพที่ต้องเดินทางไปต่างประเทศบ่อยครั้ง และจบการศึกษาระดับมัธยมที่โรงเรียนนานาชาติโฮจิมินห์ซิตี ประเทศเวียดนาม และสำเร็จการศึกษาในหลักสูตรนานาชาติ สาขาวิชาการตลาดและประชาสัมพันธ์ มหาวิทยาลัยนานาชาติแสตมฟอร์ด

 การประกวด 

 เดอะเฟซไทยแลนด์ ซีซัน 1 
แอนโทเนียได้เข้าร่วมแข่งขันและผ่านเข้ารอบ 15 คน ในรายการเดอะเฟซไทยแลนด์ ซีซัน 1 และเป็นลูกทีมของเมนเทอร์พลอย โดยแอนได้ยุติการแข่งขันในสัปดาห์ที่ 7 เนื่องจากเมนเทอร์ลูกเกดได้คัดเธอออกจากการแข่งขัน ซึ่งทำให้แอนอยู่ในอันดับที่ 10 ของรายการ

 มิสซูปราเนชันแนลไทยแลนด์ 2019 
แอนโทเนียได้สมัครและเข้าร่วมการประกวดมิสซูปราเนชันแนลไทยแลนด์ 2019 โดยได้หมายเลขประจำตัว คือ หมายเลข 15 และเธอสามารถคว้าตำแหน่งชนะเลิศมาครองได้สำเร็จ โดยแอนจะเป็นตัวแทนประเทศไทยเข้าร่วมการประกวดมิสซูปราเนชันแนล 2019 ณ ประเทศโปแลนด์

 มิสซูปราเนชันแนล 2019 
แอนโทเนียเป็นตัวแทนประเทศไทยเข้าร่วมประกวดมิสซูปราเนชันแนล 2019 และเธอสามารถคว้าตำแหน่งชนะเลิศมาครอง การประกวดครั้งนี้ถือว่าเป็นการสร้างประวัติศาสตร์กับเวทีมิสซูปราเนชันแนลของนางงามชาวไทย โดยแอนเป็นตัวแทนจากประเทศไทยคนแรกที่สามารถคว้าตำแหน่งชนะเลิศมาครอง และเป็นมิสซูปราเนชันแนลคนที่ 11 ของโลก

 มิสยูนิเวิร์สไทยแลนด์ 2023 
แอนโทเนีย ได้รับการแต่งตั้งจากกองประกวดมิสยูนิเวิร์สไทยแลนด์ นครราชสีมา เพื่อเป็นตัวแทนจังหวัดนครราชสีมาในการประกวด มิสยูนิเวิร์สไทยแลนด์ 2566   ที่จัดขึ้นในคืนวันอาทิตย์ที่ 20 สิงหาคม พ.ศ. 2566 ณ เอ็มซีซี ฮอลล์ เดอะมอลล์งามวงศ์วาน ซึ่งการประกวดครั้งนี้มีตัวแทนสาวงามเข้าร่วมแข่งขันจาก 54 จังหวัดทั่วประเทศ โดยแอนโทเนียได้รับรางวัลชนะเลิศคว้าตำแหน่ง มิสยูนิเวิร์สไทยแลนด์ ได้เป็นตัวแทนประเทศไทยเข้าร่วมการประกวดนางงามจักรวาล 2023 ณ ประเทศเอลซัลวาดอร์  

 นางงามจักรวาล 2023 
แอนโทเนีย เป็นตัวแทนประเทศไทยในการประกวดนางงามจักรวาล 2023 ซึ่งมีผู้เข้าแข่งขันทั้งหมด 84 ประเทศ ณ ซานซัลวาดอร์, ประเทศเอลซัลวาดอร์ ในวันที่ 18 พฤศจิกายน พ.ศ.2566 โดยแอนโทเนียได้รับตำแหน่งรองชนะเลิศอันดับหนึ่ง (อันดับที่ 2) ในการประกวด และเป็นครั้งแรกสำหรับตำแหน่งดังกล่าวในการประกวดของประเทศไทย

ผลงาน
 ภาพยนตร์ 
 ปี  เรื่อง  ค่าย  แสดงเป็น 2567 ผู้เช่า The Tenant V-love studio/ฉายแสง แอด.เวนเจอร์ (นักแสดงสมทบ)

 คอนเสิร์ต 
 The Memories Concert บทเพลงแห่งความทรงจำ (แขกรับเชิญพิเศษ)

พิธีกร
 พิธีกรรายการการประกวดสาวงามระดับนานาชาติ Miss Global 2023 ร่วมกับ Nico Locco
 พิธีกรรายการการประกวดผู้ชายระดับนานาชาติ Mister Global 2024 ร่วมกับ กรกันต์ สุทธิโกเศศ
 พิธีกรรายการการประกวดสาวงามระดับนานาชาติ Miss Global 2025 ร่วมกับ กรกันต์ สุทธิโกเศศ

 รางวัลและเกียรติประวัติ 
 ได้รับเกียรติแต่งตั้งจากกระทรวงวัฒนธรรมให้เป็น "นางมโหธรเทวี นางสงกรานต์ ประจำปี 2567 และเป็นทูตวัฒนธรรมแห่งประเทศไทย" 
 รางวัลศิลปินสตรีดีเด่น ในงานมอบรางวัลสตรีทำงานดีเด่น ประจำปี 2567 โดยกระทรวงแรงงาน 
 รางวัล Bangkok Post Women of The Year 2024 สาขา POSITIVE CHANGE ADVOCATE
# กีฬากระโดดน้ำในซีเกมส์ 2019
การแข่งขันกีฬากระโดดน้ำในซีเกมส์ 2019 มีกำหนดจัดขึ้นระหว่างวันที่ 6 ถึง 7 ธันวาคม ค.ศ. 2019 ที่ศูนย์กีฬาทางน้ำนิวคลาร์กซิตี ในกาปัส ประเทศฟิลิปปินส์

 ประเทศที่เข้าร่วมแข่งขัน 
มีนักกีฬาที่เข้าร่วมการแข่งขันทั้งหมด 24 คน จาก 6 ประเทศ (ตัวเลขที่แสดงในวงเล็บเป็นจำนวนนักกีฬาที่เข้าร่วมแข่งขัน)

  (3)
  (6)
  (5)
  (2)
  (5)
  (3)

 ผู้ได้รับเหรียญรางวัล 
ชาย
สปริงบอร์ด 3 เมตรโอย จือ เหลียงมูฮัมมัด ชาฟิก ปูเตะฮ์มาร์ก ลี ฮัน หมิงซิงโครไนซ์สปริงบอร์ด 3 เมตรโอย จือ เหลียงชิว อี้ เวย์ชวัลวัฒน์ จันทผดาวัลย์ฐิติภูมิ มากสินทิโมที ลี ฮัน กวนมาร์ก ลี ฮัน หมิง

หญิง
สปริงบอร์ด 3 เมตรอึ้ง ยาน ยีแจสมิน ลาย ปู ยีโง เฟือง มายซิงโครไนซ์สปริงบอร์ด 3 เมตรอึ้ง ยาน ยีนูร์ ดาบีตะฮ์ ซาบรี ฟง เคย์ เยียนแอชลี ตัน ยี ซวนสุฬินฌา บูรณพลรมัณยา ยันต์มงคล

 ตารางเหรียญรางวัล
# ซอรัน เตเกลติยา
ซอรัน เตเกลติยา  เป็นประธานสภารัฐมนตรีคนที่ 10 ของบอสเนียและเฮอร์เซโกวีนา ได้รับเลือกจากการลงคะแนนในรัฐสภาของประเทศบอสเนียและเฮอร์เซโกวีนา 28 เสียงจากทั้งหมด 40 เสียงในรัฐสภา ส่งผลให้เตเกลติยาเป็นประธานสภารัฐมนตรีคนใหม่ของประเทศแทนเดนิส ซวิซดิช ซึ่งดำรงตำแหน่งประธานรัฐสภาแห่งบอสเนียและเฮอร์เซโกวีนาแทน http://www.ansa.it/nuova_europa/it/notizie/rubriche/politica/2019/12/05/bosnia-tegeltija-nominato-primo-ministro_eabebbc0-3f30-495b-aa22-ae63e0c4277a.html
# เดนิส ซวิซดิช
เดนิส ซวิซดิช  เป็นนักการเมืองชาวบอสเนียที่มีชื่อเสียง  เป็นอดีตประธานสภารัฐมนตรีของประเทศบอสเนียและเฮอร์เซโกวีนา อดีตนายกรัฐมนตรี รัฐซาราเยโว และ ประธานรัฐสภาคนปัจจุบันของประเทศบอสเนียและเฮอร์เซโกวีนา 

ในฐานะประธานสภารัฐมนตรีแห่งประเทศบอสเนียและเฮอร์เซโกวีนา เขาได้รับการโหวดจากรัฐสภาทั้งหมด 40 เสียง เลือกเขา 28 เสียง ในระหว่างการดำรงตำแหน่งเขาพัฒนาศักยภาพเศรษฐกิจของบอสเนียและเฮอร์เซโกวีนา และให้สัญญากับสหภาพยุโรปที่จะผลักดันประเทศเข้าสู่การเป็นสมาชิกสหภาพยุโรป ซวิซดิชได้รับการเสนอชื่อให้เป็นประธานรัฐสภาเมื่อวันที่ 6 สิงหาคม ค.ศ. 2019 ตามรัฐธรรมนูญของบอสเนียและเฮอร์เซโกวีนา ผู้นำรัฐบาลจะดำรงตำแหน่งผู้นำนิติบัญญัติพร้อมกันไม่ได้ ในช่วงวิกฤตการณ์ดังกล่าว ส่งผลให้คณะประธานาธิบดีที่มีเฌลย์กอ ก็อมชิช, มิโลรัด โดดิก และ เชฟิก จาเฟโรวิช จัดประชุมฉุกเฉินและเสนอชื่อซอรัน เตเกลติยา เป็นประธานสภารัฐมนตรีแห่งบอสเนียและเฮอร์เซโกวีนาคนใหม่ ให้รัฐสภาโหวดยอมรับ ในวันที่ 5 ธันวาคม ค.ศ. 2019 ซึ่งทำให้ซอรัน เตเกลติยา เป็นนายกรัฐมนตรีคนต่อไปของประเทศบอสเนียและเฮอร์เซโกวีนา

ตั้งแต่ ค.ศ. 1991 เดนิส ซวิซดิช เป็นสมาชิกและรองประธานพรรคกิจประชาธิปไตยแห่งบอสเนียและเฮอร์เซโกวีนา หรือพรรคกิจประชาธิปไตยแห่งบอสเนียและเฮอร์เซโกวีนา จนกระทั่งลาออกเมื่อ ค.ศ. 2021
# บ็อบ รอสส์
รอเบิร์ท นอร์แมน รอสส์ (29 ตุลาคม 1942 – 4 กรกฎาคม 1995) หรือรู้จักกันในนาม บ็อบ รอสส์  เป็นจิตรกร, ผู้สอนศิลปะ และผู้ดำเนินรายการโทรทัศน์ชาวอเมริกัน บ็อบเป็นผู้สร้างสรรค์และผู้ดำเนินรายการโทรทัศน์ เดอะ จอย ออฟ เพนทิง (The Joy of Painting) ที่ฉายทางช่องพีบีเอส เมื่อปี 1983 - 1994 ในสหรัฐอเมริกา, แคนาดา, ลาตินอเมริกา และยุโรป รอสส์ได้เปลี่ยนผ่านจากการเป็นบุคคลที่มีชื่อเสียงบนโทรทัศน์ในช่วงยุค 80s - 90s มาเป็นอินเตอร์เน็ตเซเลบริตี้ ในยุคศตวรรษที่ 21 ด้วยความสามารถและความใจดี นุ่มนวลของเขา ทำให้เขามี ผู้ติดตามมากมายทั้งทางยูทิวบ์ และทวิตช์ แม้เขาจะเสียชีวิตไปแล้วก็ตาม